**Tapahtumamme turvallisuusinfo – lue huolellisesti!**

Tapahtumamme turvallisuudesta on huolehdittu parhaalla mahdollisella tavalla. Tapahtumaa varten on laadittu lakisääteinen turvallisuussuunnitelma, joka sisältää Pelastus- ja Kuluttajaturvallisuuslain edellyttämät sisällöt. Turvallisuussuunnitelma on käsitelty yhteistyössä viranomaisten kanssa.

Tapahtumahenkilökunta tekee parhaansa, että tapahtuma olisi mahdollisimman turvallinen jokaiselle katsojalle, urheilijalle, tapahtumahenkilöstölle kuin mediallekin. Olemme koonneet tähän infotauluun tärkeitä turvallisuutta koskevia ohjeita.

**Tapahtuman turvallisuudesta vastaava**
**Mikko Mallila 040 123 4567,** **mikko@malliposti.fi**

**Uhka- ja/tai vaaratilanteen sattuessa**

* Noudata tapahtumahenkilökunnan antamia ohjeita.
* Pysy rauhallisena – pyri välttämään hätääntymistä ja panikoitumista
* Älä ryhdy sankaritekoihin ja vaaranna omaa turvallisuuttasi – tapahtumamme turvallisuushenkilöstö huolehtii esimerkiksi onnettomuuden uhrien auttamisesta
* **Älä kuvaa tai videoi onnettomuustilannetta!**

**Ensiapu/-hoito**

Mikäli tarvitset ensiapua/-hoitoa, löydät tapahtumamme ensiapupisteen **sijainnista** (kartta). Ensiapupisteellä päivystävät **lääkäri ja hoitotason ambulanssi henkilöstöineen**.

Ensiapupisteen puhelinnumero on **050 765 4321**.

**Kielletyt katselu- ja oleskelualueet**

Osa tapahtuma-alueesta on eristetty muun muassa lippusiimoin ja aidoin, sillä nämä alueet ovat arvioitu vaarallisiksi oleskella. Lisäksi nämä kielletyt alueet on merkitty myös tapahtumakarttaan. **Oleskeleminen ja katselu näillä alueilla on ehdottomasti kielletty!**

Pysythän sallituilla katselu- ja katsomoalueilla. Mikäli sinulla on kysyttävää tai olet epävarma, voiko kyseisellä alueella katsella/oleskella, otathan yhteyttä lähimpään järjestyksenvalvojaan.

**Muut turvallisuutta koskevat asiat**

Tapahtuman henkilökunta on koulutettu huolehtimaan tapahtuman turvallisuudesta. Mikäli sinulla tulee jotakin kysyttävää tai turvallisuuteen liittyviä huolia, otathan yhteyttä lähimpään tapahtuman henkilöstöön kuuluvaan toimitsijaan tai järjestyksenvalvojaan. Mikäli lähellä ei ole ketään, voit olla yhteydessä tapahtuman turvallisuudesta vastaavaan puhelimitse (**040 123 4567**).